stanford-oval/wikipedia huggingface dataset:
ข้าวดอกราย
ส่วมผสม

วัตถุดิบสำหรับทำข้าวดอกราย ประกอบไปด้วย ข้าวสวย เนื้อปลาทะเลสุก (จากการย่างหรือต้ม ตามชอบ) ตะไคร้ หอมแดง พริกสด กะปิเคย กุ้ง และน้ำมะขามเปียก  มีกรรมวิธีทำไม่ยาก เบื้องต้นต้องตำน้ำพริกลงในครก ด้วยการใส่ตะไคร้ซอย หอมแดงซอย พริก เนื้อปลาทะเลสุกแกะเนื้อ กะปิ ตำทุกอย่างให้เข้ากัน แต่งรสด้วยน้ำมะขามเปียก (หรือมะขามสด) ก่อนคดข้าวเย็นลงไปคลุกกับน้ำพริกที่ตำไว้ในครกให้เข้ากัน โดยปรุงให้ได้รสเปรี้ยวนำ เค็มและเผ็ดตาม รับประทานเคียงกับผักสด ปลาเส้นทอด หรือปลาแห้งทอด จะยิ่งทำให้ข้าวดอกรายมีรสชาติที่ดีขึ้น
ข้าวที่ใช้จะเป็นข้าวเย็นที่กินเหลือจากอาหารมื้อก่อน เพื่อให้เมล็ดข้าวคงรูปไม่เละ บ้างก็ว่าเป็นกุศโลบายให้ใช้อาหารกินเหลือให้เกิดประโยชน์ กะปิควรใช้กะปิสดใหม่ จะให้รสสัมผัสและความหอมที่ดี
ส่วนครกที่ใช้ในการทำข้าวดอกรายจะมีลักษณะพิเศษ มีเฉพาะในชุมชนสะกอมเท่านั้น กล่าวคือเป็นครกไม้ที่มีปากครกใหญ่พอที่จะทำหน้าที่เป็นเขียงได้ทั้งสองด้าน โดยจิรณรงค์ วงษ์สุนทร ให้คำอธิบายไว้วว่า "...ครกไม้ที่ใช้สำหรับตำข้าวดอกรายโดยเฉพาะ เป็นไม้ท่อนใหญ่ท่อนเดียว ขุดเป็นหลุม ที่ปากหลุมมีปีกที่กว้างออกไปพอที่จะใช้พื้นที่หั่น ซอย สับเครื่องน้ำพริกต่าง ๆ แทนเขียง แล้วปาดทุกอย่างลงไปในหลุมแล้วตำให้เข้ากัน" ซึ่งครกไม้นี้ทำจากไม้ตะเคียนไม่ค่อยขึ้นรา หากขึ้นราให้ล้างด้วยน้ำส้มสายชู ขัดกับน้ำเกลือ และนำไปตากแดด
จิม มาร์แชล

| จิม มาร์แชล |
| --- | --- |

ข้อมูลพื้นฐาน
ชื่อเกิด: เจมส์ ชาลส์ มาร์แชล
รู้จักในชื่อ: The Lord of Loud 
เกิด: 29 กรกฎาคม ค.ศ. 1923
ที่เกิด: ลอนดอน สหราชอาณาจักร
เสียชีวิต: 5 เมษายน ค.ศ. 2012
อาชีพ: นักธุรกิจ
เครื่องดนตรี: กลอง
เจมส์ ชาลส์ "จิม" มาร์แชล นักธุรกิจชาวอังกฤษ​ ผู้บุกเบิกการผลิตเครื่องขยายเสียงสำหรับกีตาร์ไฟฟ้า เป็นผู้ก่อตั้งบริษัทมาร์แชลแอมพลิฟิเคชัน ผู้ผลิตกีตาร์แอมพลิไฟเออร์ ตรา "มาร์แชล" ที่ได้รับความนิยมเป็นอย่างสูงในวงการดนตรีร็อก    มาร์แชลได้รับการยกย่องเป็นหนึ่งในสี่ ผู้บุกเบิกเครื่องดนตรีสำหรับดนตรีร็อก ร่วมกับลีโอ เฟนเดอร์, เลส พอล และเซธ เลิฟเวอร์
มาร์แชลเป็นนักดนตรีอาชีพ ตำแหน่งมือกลองในช่วงต้นทศวรรษ 1950 ก่อนจะทำธุรกิจร้านขายเครื่องดนตรีในย่านเวสต์ลอนดอน ร้านของมาร์แชลเริ่มจากการขายกลองชุด และกีตาร์  ลูกค้าของเขาเป็นนักดนตรีที่มีชื่อเสียง เช่น ริตชี แบล็กมอร์ พีต ทาวน์เซนด์  เริ่มถามหาเครื่องขยายเสียงสำหรับกีตาร์ ที่มีขนาดใหญ่และเสียงดังกว่าเดิม  มาร์แชลมองเห็นโอกาสทางธุรกิจ จึงว่าจ้างดัดลีย์ คราเวน อดีตช่างเสียงของอีเอ็มไอ ให้ทำการออกแบบเครื่องขยายเสียงรุ่นใหม่ มาร์แชลก่อตั้งบริษัท มาร์แชลแอมพลิฟิเคชัน เพื่อทำการตลาดในปี ค.ศ. 1962  สินค้าของเขาได้รับความนิยมอย่างรวดเร็ว  นักดนตรีที่ใช้เครื่องขยายเสียงของมาร์แชล เช่น จิมิ เฮนดริกซ์ จิมมี เพจ อีริก แคลปตัน
คลองบางปลากด

| คลองบางปลากด |
| --- | --- |
คลองบางปลากดบริเวณวัดใหญ่
ระบบอุทกวิทยา
ชื่อแหล่งน้ำ: คลองบางปลากด
ข้อมูลทั่วไป
ประเภท: คลองธรรมชาติ
ที่ตั้งของต้นน้ำ: แม่น้ำเจ้าพระยา อำเภอพระสมุทรเจดีย์ จังหวัดสมุทรปราการ
คลองบางปลากด เป็นคลองธรรมชาติมีสภาพคดเคี้ยวในอำเภอพระสมุทรเจดีย์ จังหวัดสมุทรปราการ เป็นคลองทางฝั่งขวาของแม่น้ำเจ้าพระยา ในอดีตบริเวณปากคลองเป็นที่ตั้งของนิวอัมสเตอร์ดัมและป้อมคงกระพัน
การปรากฏในหลักฐาน > ชื่อ

คลองบางปลากดมีการเขียนชื่อคลองนี้แตกต่างกันไป บ้างเขียนว่า คลองบางปรากฏ ในจดหมายเหตุที่พระบาทสมเด็จพระจุลจอมเกล้าเจ้าอยู่หัว ทรงบันทึกว่า คลองบางปกด
การปรากฏในหลักฐาน > นิวอัมสเตอร์ดัม

บริเวณปากคลองบางปลากดเคยเป็นที่ตั้งของนิวอัมสเตอร์ดัม ซึ่งสมเด็จพระเอกาทศรถได้ทรงพระราชทานที่ดินบริเวณเหนือคลองปลากด ใช้เป็นที่ตั้งคลังสินค้าและเป็นที่อาศัยของเจ้าหน้าที่เป็นสถานที่งดงามและมีเครื่องใช้ที่จําเป็นและทันสมัย คาดว่าเป็นสถานที่ขนถ่ายสินค้าที่สำคัญระหว่าง พ.ศ. 2151–2208 (ปัจจุบันสถานที่ตั้งของนิวอัมสเตอร์ดัมอยู่ใกล้กับบริษัทกระจกไทยอาซาฮี)
ในแผนที่ที่ชาวยุโรปเขียนไว้เช่นแผนที่โดย Pierre d' Hondt (ราว พ.ศ. 2295–2296) และแผนที่โดยเอ็งเงิลแบร์ท เค็มพ์เฟอร์ พ.ศ. 2223 ก็ปรากฏคลองปลากดโดยเขียนเป็นอักษรโรมันว่า Banbelkot
คณะพระภิกษุชาวลังกาที่เดินทางเข้ามาเมืองไทย เมื่อวันที่ 14 พฤษภาคม พ.ศ. 2294 ได้บันทึกไว้ว่า
"เรือผ่านปากคลองบางปลากด จอดที่ตำบลอัมส์เตอร์ดัมที่พวกวิลันดา (ฮอลันดา) สร้างไว้ที่ปากน้ำ .....  ล่วงอีก 7 วัน มีข้าราชการไทย 3 คนมาเยี่ยม.....มอบของต้อนรับ คือ มะพร้าวอ่อน มะพร้าวห้าว หมากพลู เป็นต้น"
การปรากฏในหลักฐาน > ป้อมคงกระพัน

ในสมัยพระบาทสมเด็จพระนั่งเกล้าเจ้าอยู่หัว ปี พ.ศ. 2377 มีการสร้าง ป้อมคงกระพัน ตรงปากคลองบางปลากด ปัจจุบันป้อมมีลักษณะเป็นซากโบราณสถานมีแนวกําแพงและตัวอาคารมีสภาพชํารุดเสียหายมาก จนแทบจะไม่สามารถระบุได้ว่าเป็นป้อม ในพระราชพงศาวดารกรุงรัตนโกสินทร์ รัชกาลที่ 3 ระบุว่า "พ.ศ. 2377 ที่เมืองสมุทรปราการนั้นก็โปรดให้พระเจ้าน้องยาเธอ กรมขุนอดิศร กรมหมื่นเสพสุนทร กรมหมื่นณรงคหริรักษ์ เป็นแม่กองไปรักษาเมืองสมุทรปราการทําการที่ยังค้างอยู่ต่อไป ได้ทํากําแพงเชิงเทินขึ้นโอบหลังมาปลายปีกกา แล้วขุดคูล้อมกําแพงด้านหลังเมืองที่ปากคลองบางปลากดนั้นก็สร้างป้อมขึ้นอีกป้อม 1 ชื่อป้อมคงกระพัน เป็นทางเข้ามาปากน้ำสาขลาได้"
บ้างก็มีแนวคิดว่าป้อมคงกระพันได้สร้างทับที่ของนิวอัมสเตอร์ดัม แต่ก็ยังไม่ทราบแน่ชัด ตามพงศาวดารกล่าวว่าสถานีการค้าที่ปากคลองบางปลากดนั้นสร้างด้วยไม้ไผ่ หากอยู่ที่เดียวกันกับตัวป้อมแสดงถึงการที่ผู้สร้างป้อมใช้ฐานรากเก่าของสถานีการค้าในการสร้างป้อมทับ หากไม่ถูกต้องแสดงถึงสถานีการค้าของฮอลันดาอยู่คนละพื้นที่กับตัวป้อมคงกระพันหรืออาจอยู่ในพื้นที่เดียวกันแต่ไม่มีการใช้อิฐในการสร้างเป็นผลให้พังทลายลงก่อนที่จะมีการสร้างป้อม
การปรากฏในหลักฐาน > จระเข้คลองบางปลากด

จระเข้ในบริเวณนี้เป็นจระเข้น้ำกร่อยซึ่งมีขนาดโตกว่าที่อื่นด้วยเพราะเป็นพื้นที่ที่อุดมสมบูรณ์ทั้งสัตว์น้ำจืดและน้ำเค็ม ในสมัยพระบาทสมเด็จพระจุลจอมเกล้าเจ้าอยู่หัว ชาวปากน้ำ สมุทรปราการ เคยมีปัญหาเรื่องจระเข้โดยเฉพาะที่อาศัยอยู่ปากคลองบางปลากดและรอบเกาะองค์พระสมุทรเจดีย์ ครั้งหนึ่งทรงมีพระราชหัตถเลขาว่า "เวลาเที่ยงครึ่ง มาถึงคลองบางปลากด ที่เราไปเล่นจระเข้แต่ก่อน แต่เสียทีเพราะมาช้าไป จึงหลุดไปเสียก่อน"
อีกหลักฐานหนึ่งในจดหมายบันทึกของเมืองสมุทรปราการ เมื่อ ร.ศ. 120 บันทึกไว้ว่ามีจระเข้ตัวใหญ่ออกไล่ล่าชาวบ้านริมคลองบางปลากดที่ลงอาบน้ำตามตลิ่งจนชาวบ้านถูกคาบหายไปลงในแม่น้ำ
สถานที่สำคัญ

พื้นที่บริเวณคลองบางปลากดเป็นที่ราบลุ่มมีน้ำเค็มท่วมถึง เมื่อถึงฤดูฝนน้ำจะหลากมาตามยังลำคลองทำให้เกิดน้ำท่วมส่วนใหญ่โดยเฉพาะบริเวณปากคลองอย่างบริเวณวัดแค และยังมีวัดที่ตั้งอยู่ริมคลองคือ วัดใหญ่และวัดใหม่ โดยที่วัดใหญ่จะมี ตลาดน้ำเมืองพระ ตั้งอยู่ริมคลอง
สะพานข้ามคลองบางปลากด บริเวณวัดใหม่
คลองสรรพสามิต

| คลองสรรพสามิต |
| --- | --- |

ระบบอุทกวิทยา
แอ่งสมุทร: มหาสมุทรแปซิฟิก
ลุ่มน้ำประธาน: เชื่อมลุ่มแม่น้ำเจ้าพระยา กับลุ่มแม่น้ำท่าจีน
ชื่อแหล่งน้ำ: คลองสรรพสามิต
ข้อมูลทั่วไป
ประเภท: คลองขุด
ที่ตั้งของต้นน้ำ: แม่น้ำเจ้าพระยา ตำบลแหลมฟ้าผ่า จังหวัดสมุทรปราการ
ท้ายน้ำ: จุดตัดระหว่างคลองขุนราชพินิจใจกับคลองพิทยาลงกรณ์
คลองสรรพสามิต [สัน-พะ-สา-มิด, สับ-พะ-สา-มิด] มีชื่อที่เรียกกันทั่วไปว่า คลองใหม่ เป็นคลองในอำเภอพระสมุทรเจดีย์ จังหวัดสมุทรปราการ มีทางหลวงแผ่นดินหมายเลข 3243 ทางหลวงท้องถิ่นเทศบาลตำบลแหลมฟ้าผ่า และทางหลวงชนบท สป.4010 เลียบไปกับคลอง
ประวัติ

คลองสรรพสามิตเป็นคลองที่ขุดที่ขึ้นเมื่อ พ.ศ. 2482 ในรัชกาลพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และในสมัยที่ปรีดี พนมยงค์ เป็นรัฐมนตรีว่าการกระทรวงการคลัง มีจุดประสงค์เพื่อใช้ลำเลียงขนส่งเกลือซึ่งเป็นสินค้าที่กรมสรรพสามิตจัดเก็บภาษีตามพระราชบัญญัติเกลือ พ.ศ. 2481 ปากคลองที่ขุดใหม่ใช้เป็นที่ตั้งฉางเกลือของสหกรณ์ ต้นคลองเริ่มต้นที่ริมแม่น้ำเจ้าพระยาในตำบลแหลมฟ้าผ่า ไหลไปในเขตตำบลนาเกลือ ไปถึงปลายคลองบางปลากดบริเวณหมู่บ้านสาขลา ความยาวประมาณ 8 กิโลเมตร กว้างประมาณ 16 เมตร ภายหลังมีการขุดคลองพิทยาลงกรณ์และคลองสหกรณ์ทะลุออกยังแม่น้ำท่าจีน จังหวัดสมุทรสาคร เพื่อเชื่อมต่อและบรรจบกับแม่น้ำแม่กลอง จังหวัดสมุทรสงคราม ปัจจุบันคลองสรรพสามิตกว้างมากขึ้นกว่าเดิม เมื่อขุดเสร็จใช้ชื่อว่า คลองสรรพสามิตต์ ปรีดี พนมยงค์ เป็นผู้ทำพิธีเปิดเมื่อวันที่ 19 พฤศจิกายน พ.ศ. 2482
สถานที่ริมคลอง

บริเวณริมคลองมีวัดตั้งอยู่ริมคลองได้แก่ วัดเอี่ยมประชามิตร วัดคลองพระราม วัดศรีคงคาราม รวมถึงหมู่บ้านสาขลาเป็นชุมชนโบราณ พื้นที่แห่งนี้เคยเป็นที่ที่ทัพพม่าเคยยกผ่าน เมื่อผู้ชายออกไปรบกันหมด เหลือแต่งผู้หญิงและเด็กเล็ก พวกผู้หญิงจึงช่วยันสู้รบกับพม่าจนชนะ เรียกหมู่บ้านแห่งนี้ว่าหมู่บ้านสาวกล้าและเพี้ยนมาเป็นหมู่บ้านสาขลา มีวัดสาขลาเป็นศูนย์กลางชุมชน
ชุมชนบริเวณคลองสรรพสามิตเป็นชุมชนชาวประมงชายฝั่งทะเล ปัจจุบันมีอาคารบ้านเรือนตั้งอยู่หนาแน่นบริเวณถนนคลองสรรพสามิตและถนนแหลมฟ้าผ่า มีบ้านเก่าในลักษณะดั้งเดิมแบบบ้านไม้ 2 ชั้นยกพื้น ตั้งอยู่บริเวณแนวคลองสรรพสามิตหลายหลัง โดยมีบางส่วนได้ปรับปรุงเป็นร้านค้า ร้านอาหารและสถานบริการ
กีฬาว่ายน้ำในโอลิมปิกฤดูร้อน 2020 – ท่ากบ 200 เมตร บุคคลหญิง

| กีฬาว่ายน้ำ ใน โอลิมปิกฤดูร้อน 2020 |
| --- | --- | --- | --- |

รอบคัดเลือก
ฟรีสไตล์
| 50 เมตร | ชาย |  | หญิง |
| 100 เมตร | ชาย |  | หญิง |
| 200 เมตร | ชาย |  | หญิง |
| 400 เมตร | ชาย |  | หญิง |
| 800 เมตร | ชาย |  | หญิง |
| 1500 เมตร | ชาย |  | หญิง |
กรรเชียง
| 100 เมตร | ชาย |  | หญิง |
| 200 เมตร | ชาย |  | หญิง |
กบ
| 100 เมตร | ชาย |  | หญิง |
| 200 เมตร | ชาย |  | หญิง |
ผีเสื้อ
| 100 เมตร | ชาย |  | หญิง |
| 200 เมตร | ชาย |  | หญิง |
เดี่ยวผสม
| 200 เมตร | ชาย |  | หญิง |
| 400 เมตร | ชาย |  | หญิง |
ผลัดฟรีสไตล์
| 4×100 เมตร | ชาย |  | หญิง |
| 4×200 เมตร | ชาย |  | หญิง |
ผลัดผสม
| 4×100 เมตร | ชาย | ผสม | หญิง |
มาราธอน
| 10 กิโลเมตร | ชาย |  | หญิง |
ด ค ก
การแข่งขันกีฬาว่ายน้ำในโอลิมปิกฤดูร้อน 2020 – ท่ากบ 200 เมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ

ก่อนการแข่งขัน สถิติโลกและโอลิมปิกมีดังนี้
| 0 | 1 | 2 | 3 | 4 | 5 |
| --- | --- | --- | --- | --- | --- |
| สถิติโลก |  Rikke Møller Pedersen (DEN) | 2:19.11 | บาร์เซโลนา, สเปน | 1 สิงหาคม 2013 |  |
| สถิติโอลิมปิก |  Rebecca Soni (USA) | 2:19.59 | ลอนดอน, สหราชอาณาจักร | 2 สิงหาคม 2012 |  |
การคัดเลือก

บทความหลัก: กีฬาว่ายน้ำในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).
| วันที่ | เวลา | รอบ |
| --- | --- | --- |
| TBC | 19:00 | ฮีต |
| TBC | 10:30 | รอบรองฯ |
| TBC | 10:30 | ชิงชนะเลิศ |
ผลการแข่งขัน

| อันดับ | นักว่ายน้ำ | ชาติ | เวลา | เวลาตามหลัง | หมายเหตุ |
| --- | --- | --- | --- | --- | --- |
คลองวัดกุฎิ

คลองวัดกุฎิ [วัดกุด] เป็นแนวคลองสายหนึ่งทางใต้ของเกาะเมืองพระนครศรีอยุธยา ตั้งอยู่ทิศตะวันออกของวัดกุฎิ วัดสนามไชย และวัดไชยวัฒนาราม ในอดีตเป็นเส้นทางคมนาคมของชาวบ้าน แต่ปัจจุบันแปรสภาพเป็นร่องน้ำขนาดเล็กไม่สามารถใช้สัญจรได้
ประวัติ

คลองวัดกุฎิ ตั้งชื่อตามวัดกุฎิเป็นศาสนสถานที่อยู่ลึกจากปากคลองราว 100 เมตร ซึ่งปัจจุบันเหลือสภาพเป็นโคกอิฐและแวดล้อมด้วยบ้านเรือนที่ปลูกบุกรุกพื้นที่วัดในอดีต โดยวัดดังกล่าวปรากฏใน พระราชพงศาวดารกรุงศรีอยุธยา ว่าวัดดังกล่าวเป็นสถานที่ปลงศพมารดาของเจ้าพระยากลาโหมสุริยวงศ์ (ต่อมาคือสมเด็จพระเจ้าปราสาททอง) ซึ่งพิธีปลงศพนั้นมีข้าราชการฝ่ายพลเรือนไปร่วมงานกันมาก จนสมเด็จพระเชษฐาธิราชทรงแคลงพระทัยและคิดที่จะกำจัดเจ้าพระยากลาโหมสุริยวงศ์เสีย ครั้นเจ้าพระยากลาโหมสุริยวงศ์ทราบความดังนั้นก็น้อยเนื้อต่ำใจที่สู้อุตส่าห์ถวายความจงรักภักดีมาตลอด จึงได้ประกาศว่าเมื่อพระเจ้าแผ่นดินว่าเราเป็นกบฏก็จะทำตามรับสั่ง ฝ่ายขุนนางที่นิยมชมชอบในเจ้าพระยากลาโหมสุริยวงศ์ก็เข้าร่วมในการรัฐประหารนั้นด้วย หลังประชุมเพลิงศพมารดาแล้ว ก็ยกขบวนเรือจากวัดกุฎิพร้อมด้วยขุนนางและทหารกว่า 3,000 คนขึ้นบกที่ประตูไชยใต้เกาะเมืองบริเวณปากคลองฉะไกรใหญ่ ซุ่มพลแถวตะแลงแกงก่อนเคลื่อนพลยึดพระราชอำนาจสมเด็จพระเชษฐาธิราชที่พระราชวังหลวง แล้วสถาปนาพระอาทิตยวงศ์เป็นพระมหากษัตริย์แทน แต่ที่สุดเจ้าพระยากลาโหมสุริยวงศ์ก็ปราบดาภิเษกเป็นสมเด็จพระเจ้าปราสาททองในปี พ.ศ. 2172
คลองวัดกุฎิเริ่มต้นจากแม่น้ำเจ้าพระยาทางตะวันตกเฉียงใต้ของเกาะเมืองตัดเข้าทุ่งประเชดและทุ่งปากกรานอันเป็นพื้นที่เกษตรกรรมและแหล่งประมงพื้นบ้านในอดีต จึงสันนิษฐานว่าคลองนี้คงเป็นเส้นทางคมนาคมของชาวบ้านเพื่อเข้าไปยังทุ่งทั้งสองอันเป็นพื้นที่ชั้นในของคลอง จากการสำรวจของกรมศิลปากรเมื่อหลายปีก่อนพบว่าคลองกว้าง 5 เมตร ลึก 2 เมตร และยาว 120 เมตร แต่ก็ใกล้สิ้นสภาพคลองแล้ว เพราะคลองถูกปกคลุมด้วยวัชพืชแล้ว
จากการสำรวจของปวัตร์ นวะมะรัตน ที่ตีพิมพ์เมื่อปี 2553 พบว่าคลองสิ้นสภาพไปแล้ว เหลือร่องรอยของคลองคือปากคลองที่กลายเป็นอู่จอดเรือของราษฎร และอีกจุดคือแนวคลองที่เล็กมาก ลักษณะเป็นร่องน้ำขนาดเล็กที่ตื้นและรกชัฏ
คลองสมเด็จเจ้าพระยา

วัดพิชยญาติการามวรวิหารริมคลองสมเด็จเจ้าพระยา
คลองสมเด็จเจ้าพระยา หรืออาจเรียกในชื่อต่าง ๆ ว่า คลองสานสมเด็จ หรือบางทีก็เรียก คลองลัดวัดอนงค์ เป็นคลองที่แยกออกจากฝั่งซ้ายของคลองสานในเขตคลองสาน ขุดผ่านบริเวณบ้านของสมเด็จเจ้าพระยา 3 ท่านคือ สมเด็จเจ้าพระยาบรมมหาประยูรวงศ์ สมเด็จเจ้าพระยาบรมมหาพิชัยญาติ และสมเด็จเจ้าพระยาบรมมหาศรีสุริยวงศ์ (เดิมยังมีชื่อเรียกว่า "คลองสามพระยา") เพื่อใช้ในการสัญจรทางน้ำ ลำคลองเลียบไปกับถนนสมเด็จเจ้าพระยาในปัจจุบัน ผ่านหน้าวัดพิชยญาติการาม ลอดผ่านถนนประชาธิปกเข้าพื้นที่เขตธนบุรี ผ่านข้างมหาวิทยาลัยราชภัฏธนบุรีและมหาวิทยาลัยราชภัฏบ้านสมเด็จเจ้าพระยา ไปบรรจบคลองบางไส้ไก่ซึ่งจะไปทะลุออกคลองบางกอกใหญ่ (บางหลวง) ในบริเวณใกล้ ๆ กัน คลองสมเด็จเจ้าพระยามีความยาว 2.5 กิโลเมตร กว้าง 4–11 เมตร ลึกเฉลี่ย 0.6 เมตร
คลองสมเด็จเจ้าพระยา (ร่วมกับคลองสานช่วงต้น) เป็นคลองที่คณะรัฐมนตรีมีมติไว้เมื่อ พ.ศ. 2510 ให้อนุรักษ์ไว้ สถานที่สำคัญริมฝั่งคลองสมเด็จเจ้าพระยา ได้แก่ ป้อมปัจจามิตร โรงพยาบาลสมเด็จเจ้าพระยา และวัดพิชยญาติการามวรวิหาร เป็นต้น
การตั้งชุมชนริมคลอง

คลองสานเป็นคลองขุดสมัยโบราณ เมื่อมีการขุดลัดคลองบางกอกในสมัยสมเด็จพระไชยราชาธิราช ย่านคลองสานได้กลายเป็นที่พักอาศัยและจุดพักเรือที่สำคัญ รวมถึงเป็นแหล่งที่ตั้งโกดังสินค้าของพ่อค้าเรือสำเภาโดยเฉพาะชนชาติจีนมากกว่าชนชาติอื่น นอกจากนี้บริเวณนี้ยังเป็นแหล่งเกษตรกรรมในการทำเรือกสวนเพื่อส่งสินค้าเกษตรให้กับบางกอก
ปลายสมัยกรุงธนบุรีจนถึงสมัยรัตนโกสินทร์ บริเวณนี้เป็นบ้านเรือนของขุนนางโดยเฉพาะตระกูลบุนนาคที่ย้ายมาในสมัยรัชกาลที่ 2 ที่เรียกว่า บ้านสมเด็จ ซึ่งก่อนย้ายมาบริเวณนี้เป็นสวนกาแฟ
เมื่อสมเด็จเจ้าพระยาบรมมหาศรีสุริยวงศ์ (ช่วง บุนนาค) ได้ต่อเรือกำปั่นจักรข้างขึ้นลำหนึ่ง ชื่อ "อรรคราชบรรยง" โรงต่อเรืออยู่ตรงข้ามกับหน้าวัดพิชยญาติการาม สมเด็จเจ้าพระยาฯ ให้ขุดคลองสานเดิมขยายให้กว้างและลึกเพื่อจะนำเรือลงน้ำออกแม่น้ำเจ้าพระยา
แหล่งข้อมูลอื่น

แผนที่กรุงเทพมหานคร เก็บถาวร 2007-06-14 ที่ เวย์แบ็กแมชชีน โดย  สำนักผังเมือง กรุงเทพมหานคร
จางหงฟ่าน

| จางหงฟ่าน |
| --- | --- |
เกิด: 1781
ถึงแก่กรรม: 1823 (อายุ 41–42)
จางหงฟ่าน (จีน: 張弘範; พินอิน: Zhāng Hóngfàn; เวด-ไจลส์: Chang Hung-fan; 1781-1823) เป็นขุนพลชาวจีนของ จักรวรรดิมองโกล(หลังจากนั้นคือ ราชวงศ์ยฺเหวียน) ในประเทศจีน ในฐานะผู้บัญชาการกองทัพบกและกองทัพเรือ เขาทำลายล้าง ราชวงศ์ซ่งใต้ โดยการโจมตีที่มั่นสุดท้ายของราชวงศ์ซ่งใน ยุทธการที่หย่าเหมิน ใน พ.ศ. 1822 เขายึดได้เรือของศัตรูถึง 8000 ลำเขาสามารถจับตัวขุนนางผู้จงรักภักดีของราชวงศ์ซ่ง เหวิน เทียนเสียง (1779-1826)
จางเกิดที่ ติงซิง ปัจจุบันอยู่ใน มณฑลเหอเป่ย์ ติงซิงเป็นส่วนหนึ่งของ ราชวงศ์เหลียว และ ราชวงศ์จิน และเป็นส่วนหนึ่งของจักรวรรดิมองโกลในช่วงเวลาที่เขาเกิด พ่อของเขา Zhang Rou นำกองกำลังท้องถิ่นปกป้องเมืองจากการรุกรานของมองโกล แต่เขาเปลี่ยนไปรับใช้มองโกลในปี พ.ศ. 1761
แม้ว่าในภายหลังหนังสือรวมถึงละครจะอ้างว่า จางหงฟ่าน เป็นคนทรยศ แต่ก็ไม่ตรงตามประวัติศาสตร์
กีฬาว่ายน้ำในโอลิมปิกฤดูร้อน 2020 – ท่ากบ 200 เมตร บุคคลชาย

| กีฬาว่ายน้ำ ใน โอลิมปิกฤดูร้อน 2020 |
| --- | --- | --- | --- |

รอบคัดเลือก
ฟรีสไตล์
| 50 เมตร | ชาย |  | หญิง |
| 100 เมตร | ชาย |  | หญิง |
| 200 เมตร | ชาย |  | หญิง |
| 400 เมตร | ชาย |  | หญิง |
| 800 เมตร | ชาย |  | หญิง |
| 1500 เมตร | ชาย |  | หญิง |
กรรเชียง
| 100 เมตร | ชาย |  | หญิง |
| 200 เมตร | ชาย |  | หญิง |
กบ
| 100 เมตร | ชาย |  | หญิง |
| 200 เมตร | ชาย |  | หญิง |
ผีเสื้อ
| 100 เมตร | ชาย |  | หญิง |
| 200 เมตร | ชาย |  | หญิง |
เดี่ยวผสม
| 200 เมตร | ชาย |  | หญิง |
| 400 เมตร | ชาย |  | หญิง |
ผลัดฟรีสไตล์
| 4×100 เมตร | ชาย |  | หญิง |
| 4×200 เมตร | ชาย |  | หญิง |
ผลัดผสม
| 4×100 เมตร | ชาย | ผสม | หญิง |
มาราธอน
| 10 กิโลเมตร | ชาย |  | หญิง |
ด ค ก
การแข่งขันกีฬาว่ายน้ำในโอลิมปิกฤดูร้อน 2020 – ท่ากบ 200 เมตร บุคคลชาย เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ

ก่อนการแข่งขัน สถิติโลกและโอลิมปิกมีดังนี้
| 0 | 1 | 2 | 3 | 4 | 5 |
| --- | --- | --- | --- | --- | --- |
| สถิติโลก |  Anton Chupkov (RUS) | 2:06.12 | ควังจู, เกาหลีใต้ | 26 กรกฎาคม 2019 |  |
| สถิติโอลิมปิก |  Ippei Watanabe (JPN) | 2:07.22 | ริโอเดอจาเนโร, บราซิล | 9 สิงหาคม 2016 |  |
การคัดเลือก

บทความหลัก: กีฬาว่ายน้ำในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).
| วันที่ | เวลา | รอบ |
| --- | --- | --- |
| TBC | 19:00 | ฮีต |
| TBC | 10:30 | รอบรองฯ |
| TBC | 10:30 | ชิงชนะเลิศ |
ผลการแข่งขัน

| อันดับ | นักว่ายน้ำ | ชาติ | เวลา | เวลาตามหลัง | หมายเหตุ |
| --- | --- | --- | --- | --- | --- |
คลองสระบัว

คลองสระบัว เป็นคลองสายหนึ่งทางทิศเหนือนอกเกาะเมือง อำเภอพระนครศรีอยุธยา จังหวัดพระนครศรีอยุธยา ถือเป็นคลองสายประวัติศาสตร์ที่สำคัญเพราะเป็นลำคลองที่ทำการจับกุมขุนวรวงศาธิราชกับนางพระยาแม่อยู่หัวศรีสุดาจันทร์ขณะเสด็จไปเพนียดคล้องช้าง ทั้งยังเป็นคลองที่เป็นย่านการผลิตภาชนะดินเผา กระเบื้องมุงหลังคา และอิฐ มาแต่อดีตจนถึงปัจจุบัน
ประวัติ

คลองสระบัวเป็นคลองแต่เดิมเป็นคลองธรรมชาติ ต่อมาสมเด็จพระมหาธรรมราชาธิราชโปรดเกล้าฯ ให้ย้ายเพนียดจากเดิมที่วัดซองใกล้พระราชวังจันทรเกษม ไปยังนอกเกาะเมืองตำบลทะเลหญ้า จึงโปรดให้ขุดคลองสระบัวต่อขึ้นไปจนถึงเพนียดแห่งใหม่ เพื่อทรงใช้เป็นเส้นทางสำหรับทอดพระเนตรการคล้องช้างเถื่อน และเป็นเส้นทางลัดจากพระราชวังหลวงไปเพนียดคล้องช้าง
ในอดีตคลองสระบัวและคลองบางปลาหมอ (หรือคลองผ้าลาย) ซึ่งเป็นคลองสาขานั้น มีชุมชนและแหล่งการค้าที่สำคัญ อาทิ ย่านสัมพันนีอันเป็นย่านผลิตน้ำมันงา น้ำมันลูกกะเบา และน้ำมันถั่วขาย ทั้งยังเป็นย่านที่มีการตีเหล็ก และปั้นหม้อขาย ส่วนบริเวณวัดแดงมีตลาดเรียกว่าย่านตลาดคลองผ้าลาย ส่วนปลายคลองก็มีย่านตลาดวัดครุฑที่ปั้นหม้อนางเลิ้งขาย ส่วนทิศตะวันออกของคลองสระบัวคือทุ่งแก้ว ซึ่งเป็นย่านผลิตสินค้าที่สำคัญ เช่น ย่านวัดพร้าว ทำแป้งหอม น้ำมันหอม ธูป กระแจะ กระดาษขาย บ้านคณฑี ปั้นกระโถน ตะคัน ตุ๊กตารูปคนและสัตว์ต่าง ๆ มาขาย มีศาสนสถานสำคัญ ๆ เช่น วัดเจ้าย่า วัดครุฑธาราม และอื่น ๆ ทั้งยังพบหลักฐานว่าบริเวณนี้มีการตั้งถิ่นฐานของชาติพันธุ์ต่าง ๆ โดยเฉพาะชาวล้านนา
คลองสระบัวและคลองบางปลาหมอมีความสำคัญทางประวัติศาสตร์ คือเหตุการณ์ที่นางพระยาแม่อยู่หัวศรีสุดาจันทร์โปรดเกล้าฯ ให้สถาปนาขุนวรวงศาธิราชเป็นพระมหากษัตริย์ ขุนนางผู้ใหญ่ลางคนไม่เห็นด้วย นำโดยขุนพิเรนทรเทพ (ภายหลังคือสมเด็จพระมหาธรรมราชาธิราช) ได้วางแผนลอบปลงพระชนม์ขุนวรวงศาธิราข โดยนำกำลังไปดักซุ่มบริเวณคลองบางปลาหมอในวันที่ขุนวรวงศาธิราชเสด็จพระราชดำเนินทางชลมารคไปคล้องช้างเถื่อนที่เพนียดวัดซองย่านหัวรอ ครั้นเรือเคลื่อนตัวใกล้บริเวณปากคลองสระบัว กลุ่มผู้ก่อการก็ออกจากที่ดักซุ่มเข้าสกัดจับขุนวรวงศาธิราชกับนางพระยาแม่อยู่หัวศรีสุดาจันทร์พร้อมพระราชบุตรปลงพระชนม์บริเวณวัดเจ้าย่า แล้วทูลเชิญพระเทียรราชาที่ขณะนั้นผนวชที่วัดราชประดิษฐาน ให้ลาผนวชเพื่อปราบดาภิเษกเป็นสมเด็จพระมหาจักรพรรดิ ส่วนพระบรมศพของขุนวรวงศาธิราชและนางพระยาแม่อยู่หัวศรีสุดาจันทร์ถูกเสียบประจานที่วัดแร้ง
คลองสระบัวยังคงเป็นย่านการผลิตภาชนะดินเผา กระเบื้องมุงหลังคา และอิฐ มาแต่สมัยกรุงศรีอยุธยามาจนถึงทุกวันนี้ แต่ปัจจุบันคลองกลายสภาพเป็นลำคูเล็ก ๆ บางช่วงตื้นเขินและแคบ มีหญ้ารกชัฏไม่สามารถใช้สัญจรไปมาได้อีก ซ้ำร้ายยังถูกราษฎรปลูกเรือนบุกรุกแนวคลอง จนสิ้นสภาพคลองที่เป็นเส้นทางเสด็จพระราชดำเนินทางชลมารคของพระมหากษัตริย์ในอดีต ทั้งนี้ศรีศักร วัลลิโภดมเสนอว่าบริเวณคลองสระบัวและทุ่งแก้วทุ่งขวัญนี้ควรได้รับการดูแลอย่างระมัดระวังอย่างยิ่ง เนื่องจากมีความสำคัญทางประวัติศาสตร์ค่อนข้างมาก
ลักษณะ

คลองสระบัวเริ่มจากคลองเมืองบริเวณวัดหน้าพระเมรุมุ่งไปทางทิศเหนือเรื่อยไปจนถึงเพนียดคล้องช้าง แล้ววกกลับไปทางใต้บรรจบกับคลองบางขวดบริเวณหัวรอ รวมระยะทาง 2 กิโลเมตร นอกจากนี้ยังมีคลองบางปลาหมอ (หรือ คลองผ้าลาย) ซึ่งเป็นคลองระยะสั้น ไหลแยกจากคลองสระบัวตอนบนไปบรรจบกับคลองเมืองทางตะวันออกของคลองสระบัว
คลับ

คลับ (club) อาจหมายถึง
ชมรม
ไนต์คลับ
กระบอง
คลับ (อัลบั้ม)
ไม้ตีกอล์ฟ (golf club)
หน้าไพ่ดอกจิก (clubs)
กีฬาว่ายน้ำในโอลิมปิกฤดูร้อน 2020 – ท่ากรรเชียง 100 เมตร บุคคลชาย

| กีฬาว่ายน้ำ ใน โอลิมปิกฤดูร้อน 2020 |
| --- | --- | --- | --- |

รอบคัดเลือก
ฟรีสไตล์
| 50 เมตร | ชาย |  | หญิง |
| 100 เมตร | ชาย |  | หญิง |
| 200 เมตร | ชาย |  | หญิง |
| 400 เมตร | ชาย |  | หญิง |
| 800 เมตร | ชาย |  | หญิง |
| 1500 เมตร | ชาย |  | หญิง |
กรรเชียง
| 100 เมตร | ชาย |  | หญิง |
| 200 เมตร | ชาย |  | หญิง |
กบ
| 100 เมตร | ชาย |  | หญิง |
| 200 เมตร | ชาย |  | หญิง |
ผีเสื้อ
| 100 เมตร | ชาย |  | หญิง |
| 200 เมตร | ชาย |  | หญิง |
เดี่ยวผสม
| 200 เมตร | ชาย |  | หญิง |
| 400 เมตร | ชาย |  | หญิง |
ผลัดฟรีสไตล์
| 4×100 เมตร | ชาย |  | หญิง |
| 4×200 เมตร | ชาย |  | หญิง |
ผลัดผสม
| 4×100 เมตร | ชาย | ผสม | หญิง |
มาราธอน
| 10 กิโลเมตร | ชาย |  | หญิง |
ด ค ก
การแข่งขันกีฬาว่ายน้ำในโอลิมปิกฤดูร้อน 2020 – ท่ากรรเชียง 100 เมตร บุคคลชาย เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ

ก่อนการแข่งขัน สถิติโลกและโอลิมปิกมีดังนี้
| 0 | 1 | 2 | 3 | 4 | 5 |
| --- | --- | --- | --- | --- | --- |
| สถิติโลก |  Ryan Murphy (USA) | 51.85 | ริโอเดอจาเนโร, บราซิล | 13 สิงหาคม 2016 |  |
| สถิติโอลิมปิก |  Ryan Murphy (USA) | 51.85 | ริโอเดอจาเนโร, บราซิล | 13 สิงหาคม 2016 |  |
การคัดเลือก

บทความหลัก: กีฬาว่ายน้ำในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).
| วันที่ | เวลา | รอบ |
| --- | --- | --- |
| TBC | 19:00 | ฮีต |
| TBC | 10:30 | รอบรองฯ |
| TBC | 10:30 | ชิงชนะเลิศ |
ผลการแข่งขัน

| อันดับ | นักว่ายน้ำ | ชาติ | เวลา | เวลาตามหลัง | หมายเหตุ |
| --- | --- | --- | --- | --- | --- |
Terminologia Anatomica

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
Terminologia Anatomica (TA) เป็นมาตรฐานสากลของศัพทวิทยาทางกายวิภาคศาสตร์มนุษย์ ได้รับการพัฒนาขึ้นโดยสหพันธ์คณะกรรมการด้านศัพทวิทยาทางกายวิภาคศาสตร์ (FCAT) และสหพันธ์ระหว่างประเทศสมาคมนักกายวิภาคศาสตร์ (IFAA) และถูกเผยแพร่ในปี พ.ศ. 2541 โดยถูกใช้แทนที่มาตรฐาน Nomina Anatomica ที่เคยใช้มาก่อนหน้า Terminologia Anatomica ประกอบด้วยศัพทวิทยาของโครงสร้างทางกายวิภาคศาสตร์ประมาณ 7,500 มหกายวิภาคศาสตร์ของมนุษย์ ต่อมาในเดือนเมษายน พ.ศ. 2554 Terminologia Anatomica ถูกเผยแพร่ทางออนไลน์ โดยสหพันธ์คณะกรรมการระหว่างประเทศด้านศัพทวิทยาทางกายวิภาคศาสตร์ (FICAT) ซึ่งเป็นองค์กรที่เข้ารับหน้าที่สืบต่อจาก FCAT
ประเภทของโครงสร้างทางกายวิภาคศาสตร์

TA แบ่งโครงสร้างทางกายวิภาคศาสตร์ออกเป็นประเภทหลัก (มาตรฐานภาษาละตินเป็นข้อความในวงเล็บ) ดังนี้
ประเภทของโครงสร้างทางกายวิภาคศาสตร์ > A01: กายวิภาคศาสตร์ทั่วไป (anatomia generalis)

ศัพท์ทั่วไป (anatomia generalissima)
ส่วนของร่างกายมนุษย์
ระนาบ เส้น และบริเวณ
ประเภทของโครงสร้างทางกายวิภาคศาสตร์ > A02: กระดูก (ossa)

ศัพท์ทั่วไป
กะโหลกศีรษะ
กระดูกของกะโหลกศีรษะ
กระดูกสันหลัง
กระดูกของรยางค์บน
กระดูกของรยางค์ล่าง
ประเภทของโครงสร้างทางกายวิภาคศาสตร์ > A03: ข้อต่อ (juncturae)

ศัพท์ทั่วไป
ข้อต่อของกะโหลกศีรษะ
ข้อกระดูกสันหลัง
ข้อต่ออก
ข้อต่อของเชิงกราน
ข้อต่อของรยางค์บน
ข้อต่อของรยางค์ล่าง
ประเภทของโครงสร้างทางกายวิภาคศาสตร์ > A04: กล้ามเนื้อ (musculi)

ศัพท์ทั่วไป
กล้ามเนื้อของศีรษะ
กล้ามเนื้อของคอ
กล้ามเนื้อของหลัง
กล้ามเนื้อของอก
กล้ามเนื้อของท้อง
กล้ามเนื้อของรยางค์บน
กล้ามเนื้อของรยางค์ล่าง
ปลอกเอ็นกล้ามเนื้อและถุงไขข้อ
ประเภทของโครงสร้างทางกายวิภาคศาสตร์ > A05: ระบบทางเดินอาหาร (systema digestorium)

ข้อมูล
ปาก
ช่องปากด้านใน
คอหอย
หลอดอาหาร
กระเพาะอาหาร
ลำไส้เล็ก
ลำไส้ใหญ่
ตับ, ถุงน้ำดี
ตับอ่อน
ประเภทของโครงสร้างทางกายวิภาคศาสตร์ > A06: ระบบหายใจ (systema respiratorium)

ข้อมูล
จมูก
กล่องเสียง
ท่อลม (Trachea)
หลอดลม (Bronchi)
ปอด
ประเภทของโครงสร้างทางกายวิภาคศาสตร์ > A07: ช่องอก (cavitas thoracis)

ข้อมูลเพิ่มเติม: ช่องอก
ประเภทของโครงสร้างทางกายวิภาคศาสตร์ > A08: ระบบปัสสาวะ (systema urinarium)

ข้อมูล
ไต
ท่อไต
กระเพาะปัสสาวะ
ท่อปัสสาวะหญิง
ท่อปัสสาวะชาย
ประเภทของโครงสร้างทางกายวิภาคศาสตร์ > A09: ระบบอวัยวะสืบพันธุ์ (systemata genitalia)

ข้อมูล
อวัยวะเพศเพศหญิงภายใน
อวัยวะเพศเพศหญิงภายนอก
อวัยวะเพศเพศชายภายใน
อวัยวะเพศเพศชายภายนอก
ฝีเย็บ
ประเภทของโครงสร้างทางกายวิภาคศาสตร์ > A10: ระบบอวัยวะสืบพันธุ์ (systemata genitalia)

ข้อมูล
ประเภทของโครงสร้างทางกายวิภาคศาสตร์ > A11: ต่อมไร้ท่อ (glandulae endocrinae)

ข้อมูล
ต่อมใต้สมอง
ต่อมไพเนียล
ต่อมไทรอยด์
ต่อมพาราไทรอยด์
ต่อมหมวกไต
ไอส์เลตของตับอ่อน
ประเภทของโครงสร้างทางกายวิภาคศาสตร์ > A12: ระบบหัวใจหลอดเลือด (systema cardiovasculare)

ข้อมูล
หัวใจ
หลอดเลือดแดง
หลอดเลือดดำ
ลำตัวหลอดน้ำเหลืองและท่อ